Totes les persones inscrites al Registre de catalans residents a l'exterior poden accedir a condicions avantatjoses i sol·licitar tot un seguit de serveis.
Els catalans i catalanes residents a l'exterior i inscrits al Registre de catalans residents a l'exterior, que no siguin titulars de cobertura sanitària pública en relació amb l'aplicació d'acords bilaterals o multilaterals en matèria d'assistència sanitària bàsica en els seus desplaçaments temporals a Catalunya.
No podrien optar a aquest servei, per tant, els catalans residents a Andorra, Suïssa, Xile, països de la Unió Europea i de l'Espai Econòmic Europeu.
Els catalans i catalanes residents a l'exterior, inscrits al Registre de catalans residents a l'exterior, podran disposar de la Targeta Sanitària Individual (TSI) per a les seves estades temporals a Catalunya.
Aquesta targeta és el document que identifica i permet l'accés a la cobertura sanitària general dels serveis sanitaris del Servei Català de la Salut.
L'activació de la TSI s'efectuarà per un termini de 2 mesos per cada estada, renovable per successius terminis de dos mesos, de manera justificada.
Els catalans i catalanes residents a l'exterior, entre 12 i 30 anys, ambdós inclosos, inscrits al Registre de catalans residents a l'exterior.
El programa Carnet Jove treballa per a l'emancipació i la participació de les persones joves, amb l'objectiu de contribuir a la seva integració en la societat.
El Carnet Jove inclou una sèrie de propostes orientades a potenciar la vessant cultural, social i participativa dels joves a nivell nacional i europeu, per millorar i augmentar la qualitat de vida d'aquest col·lectiu.
Ofereix un ampli ventall d'avantatges en l'adquisició i la utilització de diferents productes i serveis.
COM es pot sol·licitar el CARNET JOVE?
Més informació sobre el Carnet Jove
QUI pot accedir a "L'ESTIU ÉS TEU"?
Infants i joves catalans residents a l'exterior, de 8 a 16 anys i inscrits al Registre de catalans residents a l'exterior.
Com són menors d'edat, també cal que el pare/mare o tutor/a legal estiguin inscrits al Registre de catalans residents a l'exterior.
COM es pot accedir a "L'ESTIU ÉS TEU"?
Més informació a L'ESTIU ÉS TEU
QUÈ és la XANASCAT / en què consisteixen les CONDICIONS AVANTATJOSES?
La Xarxa Nacional d'Albergs Socials de Catalunya (XANASCAT) disposa de més de 50 albergs arreu de Catalunya.
Les persones inscrites al Registre de catalans residents a l'exterior podran gaudir d'un 10 % de descompte sobre la tarifa habitual vigent en cada moment en els serveis d'allotjament i alimentació d'aquesta xarxa.
COM es pot accedir als DESCOMPTES de la XANASCAT?
Els catalans i catalanes residents a l'exterior que vulguin allotjar-se als albergs de la XANASCAT, han de trucar al telèfon de la central de reserves: +34 93 483 83 63.
Per gaudir del descompte hauran d'acreditar que estan inscrits al Registre de catalans residents a l'exterior, presentant el certificat d'inscripció al Registre.
Aquest certificat es pot sol·licitar per correu electrònic a l'adreça [EMAIL], indicant les dades identificatives de la persona inscrita (nom i cognoms i DNI o passaport).
Xarxa Nacional d'Albergs Socials de Catalunya
Els catalans i catalanes residents a l'exterior, inscrits al Registre de catalans residents a l'exterior.
eBiblio Catalunya és un servei del Sistema de Lectura Pública de Catalunya que fa possible el préstec de continguts digitals, accessibles a través de diferents dispositius: ordinadors personals, lectors de llibres electrònics, tauletes o telèfons intel·ligents.
És un servei promogut pel Ministeri d'Educació, Cultura i Esport amb la col·laboració del Departament de Cultura de la Generalitat de Catalunya, la Diputació de Barcelona i l' Ajuntament de Barcelona.
eBiblio ofereix als ciutadans una col·lecció de novetats editorials de diverses temàtiques:
QUI pot accedir a la campanya "FAS 6 ANYS.
Infants catalans i catalanes residents a l'exterior, inscrits al Registre de catalans residents a l'exterior, que durant l'any 2019 facin 6 anys.
QUÈ és la campanya "FAS 6 ANYS.
Tria un llibre", del Departament de Cultura de la Generalitat de Catalunya, vol estimular els hàbits de lectura dels infants d'aquesta edat.
Els infants catalans i catalanes residents a l'exterior, inscrits al Registre de catalans residents a l'exterior, que durant l'any 2019 facin 6 anys podran escollir el llibre infantil que desitgin de la plataforma en línia Libelista.cat per un import de fins a 13 €.
COM es participa a la campanya "FAS 6 ANYS.
QUI pot accedir a l'iQUIOSC.cat?
iQUIOSC.cat és una plataforma digital que aplega les principals publicacions en català: diaris, revistes, premsa comarcal, etc. És una iniciativa de l'Associació de Publicacions Periòdiques en Català (APPEC).
Els catalans i catalanes residents a l'exterior inscrits al Registre de catalans residents a l'exterior podran accedir gratuïtament a les 5 publicacions en català de pagament que escullin durant 6 mesos.
També podran accedir a la premsa gratuïta en català disponible en aquesta plataforma.
COM es pot accedir a l'iQUIOSC.cat?
Les persones inscrites al Registre de catalans residents a l'exterior rebran per correu electrònic o per correu ordinari (en funció del mitjà que hagin escollit en el moment de la inscripció a efectes de notificacions i comunicacions) un enllaç que els permetrà accedir a la plataforma iQUIOSC.cat i escollir les 5 publicacions de pagament a les quals desitgin tenir accés gratuïtament durant 6 mesos.
Transcorregut aquest període, les persones que desitgin mantenir el servei n'hauran d'assumir el cost.